钦定古今图书集成/明伦汇编/氏族典/第503卷 > 陆时雍
## 钦定古今图书集成/明伦汇编/氏族典/第503卷 > 陆时雍

按《万姓统谱》：“时雍，字幼淳，澄侄。嘉靖癸未进士，令永
宁，有惠政，升工部主事及员外郎中。时武定侯郭勋
权倾中外，时雍劾其欺罔朝廷，落职海北盐课提举。
后勋败，升四川佥事，改江西提举副使。时雍力挽文
体，以疾归，杜门养痾十年，足迹不入城市，门户萧然。
所著有《平川遗稿》《辨德稿》《南游漫稿》。”